google/wiki40b huggingface dataset:
Pishin, Iran

Pishin (Bahasa Parsi: پیشین Pīshīn) adalah kota yang terletak di provinsi Sistan dan Baluchestan, Iran. Kota ini terletak di koordinat 26°5'13N 61°45'37E dan memiliki ketinggian 219 meter dari aras laut. Kota ini merupakan sebahagian dari county Sarbaaz dan bersempadan dengan kota Mand, Pakistan, di sebelah timur, daerah Bahu di selatan, kota Jakigur di utara dan barat. Pemerintah Iran mengembangkan kawasan bebas cukai di sempadan untuk mengembangkan dan merancakkan sektor perdagangan antara Iran dan Pakistan. Bendungan terbesar di provinsi Sistan dan Baluchistan didirikan di sebelah kota Pishin untuk menyediakan air bagi tujuan pertanian dan keperluan air bersih kepada rakyat di daerah Pishin dan Bahu.
Pada tanggal 18 Oktober 2009, di kota ini telah dilanda serangan bom serangan bom.
Möser

Möser merupakan sebuah kawasan perbandaran terletak di daerah Jerichower Land, Saxony-Anhalt, Jerman.
Castromonte

Castromonte merupakan sebuah kawasan perbandaran di Sepanyol di Valladolid, di komuniti autonomi Castile dan León.
Fouad Siniora

Awal hidup

Graduan jurusan pertadbiran perniagaan dari Universiti Amerika Beirut. Fouad Siniora adalah Menteri Kewangan selepas era Perang Lubnan. Selepas bekerja dengan Citibank dan mengajar di Beirut 1970-an , Fouad Siniora bekerja dengan Bank Pusat Lubnan sebagai jawatankuasa audit. Kemudian diajar oleh Rafik Hariri pada 1982 untuk membangunkan Empayar perniagaan Rafik Hariri.

Politik

Fouad Siniora banyak terlibat dalam kewangan antarabangsa dan amat menyokong perdagangan bebas. Merupakan penasihat utama Rafik Hariri terutama dalam soal-soal kewangan. Dari 1992 - 1998 menjadi Menteri Kewangan dan sekali lagi dari 2000 - 2004 .
Fouad Siniora merupakan perancang Persidangan Paris II pada November 2002 sehingga Lubnan mendapat US$2.6 bilion. Dia dituduh rasuah dan menyeleweng selepas Rafik Hariri keluar 1998. Semuanya berpunca dari pertikaian Rafik Hariri dengan Presiden Emile Lahoud. Kemudian Parlimen membersihkan semua tuduhan ke atasnya pada 2003.
Pada 2002, beliau menamatkan kebanyakan cukai duti eksport dan import bagi merancakkan ekonomi Lubnan.
Selepas kemenangan barisan anti-Syria di pilihan raya Parlimen pada Mei dan Jun 2005, Fouad Siniora , Presiden Emile Lahoud membenarkannya membentuk kerajaan yang baru pada 30 Jun 2005.
Beliau meletak jawatan dari menjadi pengerusi Kumpulan Bank Méditerranée (Bank ini dikuasai oleh keluarga Rafik Hariri).
Selepas berunding dengan Presiden dan pelbagai parti politik, Fouad Siniora membentuk kerajaan pada 19 Julai 2005. Ini adalah kerajaan pertama selepas Syria berundur dari Lubnan dan kerajaan pertama memasukkan Hizbullah dalam Parlimen. Semua parti politik menyertai kerajaan ini kecuali Jeneral Michel Aoun dari Pergerakan Pembebasan Patriotik.
Pada April 2006, Fouad Siniora dan pemimpin tertinggi melawat Washington, DC dan bertemu dengan President George W. Bush. Beliau berdiam diri berhubung pembabitan Syria dalam pembunuhan Rafik Hariri pada 2005.
Beliau juga menyatakan Hizbullah bukanlah pertubuhan pengganas seperti yang Barat sangkakan. Sebaliknya Hizbullah merupakan barisan depan berjihad menentang serangan dan penjajahan Israel.
Fouad Siniora menegaskan akan menyaman Israel berikutan Krisis Israel-Lubnan 2006 di Pertubuhan Bangsa-Bangsa Bersatu. Empat pegawai pemantau Pertubuhan Bangsa-Bangsa Bersatu terbunuh, terperangkap dalam runtuhan bangunan yang ditembak oleh Israel di Tyre. .
Sekolah Menengah Kebangsaan Sultan Tajul Ariffin

Sejarah

Sekolah Menengah Kebangsaan Sultan Tajul Ariffin (SMKSTA), Manong, Perak, satu-satunya sekolah menengah di Mukim Senggang, Kuala Kangsar, Perak, bermula dengan sistem pendidikan aneka jurusan pada Januari 1965. Pelajarnya ketika itu berjumlah 154 orang dengan gurunya sebanyak 7 orang termasuk pengetuanya yang pertama, iaitu Encik Zakaria bin Yassin. Kelasnya terdiri daripada 3 kelas Tingkatan 1 aliran bahasa Melayu dan 1 kelas peralihan aliran bahasa Inggeris yang ditempatkan sementara di Sekolah Kebangsaan Manong. Pelajar sekolah ini terdiri daripada murid lepasan Darjah 6 dari SK dalam Mukim Senggang, iaitu Sekolah Kebangsaan Ulu Kenas, Sekolah Kebangsaan Kuala Kenas, Sekolah Kebangsaan Lempor, Sekolah Kebangsaan Jeliang, Sekolah Kebangsaan Ara Panjang, Sekolah Kebangsaan Ulu Piol, Sekolah Kebangsaan Manong dan Sekolah Kebangsaan Bekor.
Pembinaan bangunan SMKSTA (blok A dan blok B) bermula pada tahun 1966 dan siap pada tahun 1967. Semua pelajar Tingkatan 1 hingga Tingkatan 3 dipindahkan ke bangunan baharu dengan nama Sekolah Menengah Rendah Manong, Kuala Kangsar, Perak. Kumpulan pertama Tingkatan 3 mula menduduki peperiksaan Sijil Rendah Pelajaran (SRP) dan Lower Certificate of Education (LCE) pada tahun 1967 dengan keputusan yang cemerlang apabila seorang pelajar telah berjaya memperoleh 6 agregat. Pelajar lelaki yang berjaya dalam SRP dan LCE menyambung pelajaran Tingkatan 4 ke Sekolah Menengah Kebangsaan Clifford, Kuala Kangsar manakala pelajar perempuan ke Sekolah Menengah Kebangsaan Raja Perempuan Kelsom (Government English Girl's School), Kuala Kangsar.
Tingkatan 4 aliran sastera di sekolah ini bermula pada tahun 1969 apabila bangunan blok C siap. Pada tahun 1970, nama sekolah ini ditukar kepada Sekolah Menengah Sultan Tajul Ariffin (SEMESTA). Tingkatan 4 aliran sains pula ditubuhkan pada tahun 1975. Pembangunan sekolah ini diteruskan dengan pembinaan bangunan blok D (1978), blok E, blok F, blok G dan Dewan Besar (2010).
Pengetua sekolah ini terdiri daripada:
Encik Abdul Shukor bin Abdullah (1971, ke-2),
Encik Azidin bin Mahmud (1973, ke-3),
Encik Shaharuddin bin Ahmad Kamal (1976, ke-4),
Encik Ahmad Bashah bin Hj. Hashim (1983, ke-5),
Pn. Hjh. Zawiyah binti Ahmed (1991, ke-6),
Tn. Hj. Kamaruddin bin Abd. Ghani (1993, ke-7),
Encik Zainal Abidin bin Manas (1997, ke-8),
Tn. Hj. Mohd. Isa bin Yop Hamzah (1998, ke-10),
Encik Azam bin Mahmod (ke-11),
Pn. Hjh. Norliah binti Mohd. Lazim (ke-12),
Tn. Hj. Mohd. Kamil bin Ab. Rahman (2009, ke-13) dan
Tn. Hj. Shamsuddin bin Md. Zainal Abidin (2011 hingga kini)
Citemu

Poskod

Poskod yang digunakan di Citemu adalah 45173. Terdapat buah desa di dalam daerah kecamatan Mundu.
Kota Waringin

Poskod

Poskod yang digunakan di Kota Waringin adalah 33179. Terdapat 7 buah desa di dalam daerah kecamatan Puding Besar.
Lemak tak tepu

Lemak tak tepu (Bahasa Inggeris: unsaturated fat) ialah lemak atau asid lemak di mana terdapat sekurang-kurangnya satu ikatan berganda dalam rantai asid lemak. Asid lemak dimonotaktepukan (monounsaturated) jika ia mengandungi satu ikatan berganda, dan dipolitaktepukan (polyunsaturated) jika ia mengandungi lebih daripada satu ikatan berganda.
Atom hidrogen ditolak dari rantai karbon yang membentuk ikatan berganda. Oleh itu, lemak tepu tiada mempunyai ikatan berganda kerana adanya bilangan maksimum hidrogen yang terikat pada karbon lalu menjadi "tepu" dengan atom hidrogen. Dalam metabolisme sel, molekul lemak tak tepu mempunyai nilai tenaga (yakni kurang kalori) yang kurang daripada jumlah lemak tepu yang sama nilainya. Kecenderungan sesebuah asid lemak kepada pemperoksidaan lipid (ketengikan) bergantung kepada tahap ketaktepuan dalam asid lemak tersebut (yakni jumlah ikatan berganda dalam asid lemak). Antioksidan boleh melindungi lemak tak tepu daripada pemperoksidaan lipid.

Kimia dan nutrisi

Ikatan berganda boleh berada dalam isomer berkedudukan cis atau trans, bergantung kepada geometri ikatan berganda. Dalam isomer cis, kedua-dua atom hidrogen berada pada sisi sama di sesebuah ikatan berganda rantai; manakala isomer trans mempunyai atom-atom hidrogen pada sisi yang berlainan di ikatan berganda tersebut (misalnya lemak trans). Lemak tepu berguna dalam pembuatan makanan yang diawet kerana lemak jenis ini kurang terjejas daripada ketengikan serta lebih kekal dalam bentuk pejalnya pada suhu bilik berbanding lemak tak tepu. Rantaian lemak tak tepu mempunyai takat lebur yang lebih rendah, oleh itu molekul-molekulnya menambahkan kebendaliran membran sel.
Antara contoh asid lemak tidak tepu adalah asid palmitoleik, asid oleik, asid miristoleik, asid linoleik dan asid arakidonik. Makanan yang mengandungi lemak jenis ini termasuk avokado, kacang dan minyak sayuran seperti minyak kanola dan minyak zaitun. Produk daging mengandungi kedua-dua lemak jenis tepu dan tak tepu.
Dalam analisis kimia, asid lemak dipisahkan oleh kromatografi gas ester metil; tambahan lagi, pemisahan isomer-isomer yang bersifat tak tepu boleh berlaku melalui kaedah kromatografi lapisan nipis berpemerakan (argentation thin-layer chromatography).
Resolusi Perhimpunan Agung PBB 67/19

Undian

Usul ini dibawah oleh wakil Palestin di PBB.
138 negara anggota menyokong manakala 9 menentang. 41 negara berkecuali dan 5 anggota tidak hadir.
Sukadana, Cibeureum

Poskod

Poskod yang digunakan di Sukadana adalah 45588. Terdapat 21 buah desa di dalam daerah kecamatan Cibeureum.
Mazhab Hanafi

Hubungan dengan mazhab yang lain

Kehadiran mazhab mazhab ini tidak boleh dilihat sebagai perbezaan mutlak seperti dalam Kristian (Prostestan dan Katolik) dan beberapa agama lain. Sebaliknya ini merupakan perbezaan sihat melalui pendapat logik dan idea dalam memahami Islam. Perkara pokok seperti akidah atau tauhid masih sama dan tidak berubah.

Sejarah Imam Abu Hanifah Rahimahullah

Nama sebenar beliau ialah Nukman bin Thabit yang berketurunan Parsi. Beliau dilahirkan pada tahun 80 Hijrah bersamaan 699 Masihi di Kufah. Beliau dibesarkan dalam keluarga berada(berkemampuan) dan mendapat Kemudahan menuntut ilmu pengetahuan. Beliau mewarisi perniagaan bapanya yang bergiat cergas dalam perniagaan. Beliau merupakan seorang yang berilmu,berpegang teguh pada agama dan kuat beribadat.

Sumbangan Kepada Tamadun Islam

Beliau banyak menghabiskan masa dengan mengajarkan ilmu kepada orang ramai. Merupakan ulama pertama yang menyusun kitab fikah secara tersusun mengikut bab dan Faisal tertentu. Menghasilkan kitab Fikah Al-Akbar dan Kitab Al-Faraid.

Pengaruh Mazhab Hanafi

Mazhab ini sangat berpengaruh di Iraq, dan menjadi mazhab rasmi kerajaan Uthmaniah. Mazhab ini juga dianuti oleh penduduk Mesir,Syria,dan Bosnia. Sementara di Turki pula mazhab ini berpengaruh dalam ibadat.
Esens (Samtgemeinde)

Esens merupakan sebuah munisipaliti terletak di daerah Wittmund, Niedersachsen, Jerman.
Daerah Baghran

Baghran merupakan sebuah wilayah di Wilayah Helmand, Afghanistan.
Kampung Padang Wat

Poskod

Poskod yang digunakan di Kampung Padang Wat, Alor Setar, Kedah adalah 06250.
Masjid Al-Amaniah Taiyibah

Sejarah

Masjid Al-Amaniah Taiyibah digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Amaniah Taiyibah adalah Hj Abdul Majid B Hj Sanawi. Masjid Al-Amaniah Taiyibah memiliki No Daftar: MY-08-IPH-00158.
Fenomena

Fenomena merupakan suatu peristiwa yang nyata, sesuatu fakta, pewujudan atau perubahan yang dapat dilihat dan merupakan sesuatu yang istimewa. Misalnya: hujan, ribut, angin monsun, pelangi dan sebagainya.
Kampung Padang, Pokok Sena

Poskod

Poskod yang digunakan di Kampung Padang, Pokok Sena, Kedah adalah 06400.
Nik Nur Madihah Nik Mohamad Kamal

Kehidupan awal

Nik Nur Madihah dilahirkan di Hospital Kota Bharu, Kelantan. Beliau merupakan anak sulung kepada pasangan Nik Mohamad Kamal bin Husin dan Mariyani binti Omar. Ayahnya ialah seorang nelayan yang berasal dari Kampung Pulau Panjang dan ibunya ialah seorang pekerja am di Universiti Malaysia Kelantan (UMK). Beliau menghabiskan masa kanak-kanaknya sehinggalah dewasa sebuah rumah usang yang mempunyai dua bilik kecil di Kampung Parang Puting, Pengkalan Chepa.

Kecemerlangan pelajaran

Nik Nur Madihah merupakan pelajar Maahad Muhammadi (Perempuan), Kota Bharu. Beliau mengikut jejak seorang lagi pelajar sekolah yang sama, Siti Fatimah Mukhtar yang merupakan pelajar cemerlang negara 2006 dengan 17 1A.
Beliau telah memilih Jordan untuk melanjutkan pelajaran di bawah biasiswa Bank Negara Malaysia.
Nur Madihah memperoleh 1A dalam mata pelajaran Bahasa Melayu, Bahasa Inggeris, Pendidikan Islam, Sejarah, Matematik, Sains, Kesusasteraan Melayu dan Geografi.
Dia turut mendapat A1 dalam Bahasa Arab Tinggi, Matematik Tambahan, Perdagangan, Prinsip Perakaunan, Ekonomi Asas, Fizik, Kimia, Tasawwur Islam, Pendidikan Al-Quran dan As-Sunnah, Pendidikan Syariah Islamiah, English for Science and Technology (EST) dan mendapat satu 2A dalam Biologi.
Setakat 2014, beliau sedang belajar di Universiti Islam Antarabangsa Malaysia Gombak.
Kampung Sungai Lintang

Poskod

Poskod yang digunakan di Kampung Sungai Lintang, Sungai Limau Dalam, Yan, Kedah adalah 06900.
Buku Ringkasan pada Pengiraan dengan Penyelesaian dan Keseimbangan

Al-Kitāb al-mukhtaṣar fī hīsāb al-ğabr wa'l-muqābalah (Bahasa Arab: الكتاب المختصر في حساب الجبر والمقابلة‎, dalam bahasa Melayu: "Buku Ringkasan pada Pengiraan dengan Penyelesaian dan Keseimbangan"), juga dikenali sebagai Hisab al-jabr w'al-muqabala, Kitab al-Jabr wa-l-Muqabala dan transliterasi lain, adalah sebuah buku matematik dalam bahasa Arab yang dikarang sekitar 830 M oleh ahli matematik Parsi, Muhammad ibn Mūsā al-Khwārizmī.
Istilah "algebra" berasal dari al-ğabr pada tajuk buku ini, yang dianggap sebagai teks asas algebra moden. Al-ğabr memberikan suatu keterangan menyeluruh pada penyelesaian untuk akar-akar positif persamaan polinomial sehingga ke darjah kedua, dan memperkenalkan kaedah-kaedah "pengurangan" dan "keseimbangan", merujuk kepada pengubahan urutan pada istilah-istilah yang ditolak pada bahagian lain suatu persamaan, iaitu, pembatalan istilah yang serupa pada bahagian berlawanan persamaan.
Beberapa pengarang lain telah turut menerbitkan teks di bawah nama Kitāb al-ğabr wa-l-muqābala, termasuk Abū Ḥanīfa al-Dīnawarī, Abū Kāmil Shujā ibn Aslam, Abū Muḥammad al-ʿAdlī, Abū Yūsuf al-Miṣṣīṣī, 'Abd al-Hamīd ibn Turk, Sind ibn ʿAlī, Sahl ibn Bišr, dan Šarafaddīn al-Ṭūsī.

Warisan

R. Rashed dan Angela Armstrong menulis:
"Teks Al-Khwarizmi dapat dilihat sebagai berlaina bukan hanya dari batu bersurat Babylon, tetapi juga dari Arithmetica Diophantus. Ia tidak lagi khuatir pada siri masalah untuk diselesaikan, tetapu suatu exposition yang bermula dengan istilah-istilah primitif di mana penggabungannya seharusnya memberikan semua prototaip untuk rumusan-rumusan, oleh itu secara eksplisit membentuk objek sebenar kajian. Pada tangan yang lain, gagasan sebuah rumusan untukdemi kebaikannya dari permulaan dan, seorang dapat berkata, dalam suatu cara generik, setakat ia tidak sahaj berpunca dalam perjalanan menyelesaikan suatu masalah, tetapu khususnya digelar untuk mentafsirkan suatu golingan masalah."
J. J. O'Conner dan E. F. Robertson menulis dalam MacTutor History of Mathematics archive:
"Mungkin salah satu kemajuan terpenting yang dilakukan oleh para ahli matematik Arab bermula pada waktu ini dengan karya al-Khwarizmi, iaitu permulaan algebra. Ia adalah penting untuk memahami betapa pentingnya gagasan baru ini. Ia dalah suatu gerakan revolusi dari konsep Greek pada matematik yang pada asasnya geometri. Algebra adalah suatu teori menyatupadukan yang membenarkan bilangan rasional, bilangan tidak rasional, kebesaran geometri, dsb., untuk dilayan sebagai "objek-objek algebra". Ia memberikan matematik suatu jalan pengembangan baru keseluruhan sangat lebar pada konsep pada yang telah muncul dahulu, dan memberikan sebuah kenderaan untuk pengembangan masa hadapan pada tajuk itu. Satu lagi aspek penting pada pengenalan gagasan algebra adalah bahawa ia membenarkan matematik untuk pengembangan masa hadapan pada tajuk itu. Satu lagi aspek penting pada pengenalan gagasan algebra adalah bahawa ia telah membenarkan matematik untuk digunakan pada dirinya dalam suatu cara yang tidak pernah berlaku dahulu."
Sekolah Kebangsaan Ayer Keroh

Sejarah

Perancangan untuk menubuhkan sebuah sekolah rendah di kawasan Ayer Keroh pada ketika itu diusulkan oleh kerajaan negeri Melaka kerana pertambahan secara pesat penduduk di kawasan Ayer Keroh dan juga sekolah-sekolah yang berdekatan seperti Sekolah Kebangsaan Bukit Beruang dan Sekolah Kebangsaan Dato Demang Hussin tidak mampu untuk menampung bilangan murid-murid yang semakin ramai. Tapak untuk mendirikan sekolah ini telah dikenalpasti iaitu bersebelahan dengan Sekolah Menengah Sains Muzaffar Shah dan projek pembinaan sekolah baru di Ayer Keroh telah dimulakan secara rasmi pada tahun 1997.
Sekolah ini siap sepenuhnya pada tahun 1998 dan pengambilan murid-murid dimulakan pada tahun 1999. Murid-murid yang menetap di kawasan Ayer Keroh tetapi bersekolah di sekolah lain juga dipindahkan ke sini. Pengambilan pertama sekolah ini menyaksikan hampir 750 orang murid mendaftar di sekolah ini. Pada ketika itu, seramai lebih kurang 35 orang staf yang terdiri daripada 30 orang guru dan 5 orang staf di pejabat sekolah mula berkhidmat di sekolah ini. Dari tahun ke tahun, pertambahan bilangan murid-murid yang semakin bertambah menyebabkan sekolah ini menambah blok baru yang menempatkan makmal komputer.
Akrotiri dan Dhekelia

Akrotiri dan Dhekelia merupakan dua kawasan di pulau Cyprus yang ditabdir oleh United Kingdom. Ia digunakan sebagai Pangkalan Tentera Berdaulat (Sovereign Base Areas). Kedua-dua kawasan ini didiami oleh 7,000 warganegara Cyprus dan 7,500 kakitangan tentera British dan keluarga mereka.

Sejarah

Akrotiri dan Dhekelia ditubuhakan pada 1960 bersamaan dengan kemerdekaan Cyprus daripada British malalui Perjanjian Penubuhan (Treaty of Establishment). British mengambil keputusan mengekalkan pentadbiran di kawasan itu disebabkan lokasi yang strategik, iaitu terletak di timur Laut Mediterranean dan berhampiran dengan Terusan Suez dan Timur Tengah.
Apabila tentera Turki melakukan pencerobohan terhadap Cyprus pada 1974 lalu menubuhkan Republik Turki Cyprus Utara, Akrotiri dan Dhekelia tidak terbabit dalam pertempuran. Tentera Turki tidak menghampiri sempadan Pangkalan Tentera agar tidak mencetuskan perang dengan United Kingdom.

Politik

Pentadbiran Akrotiri dan Dhekelia diketuai oleh seorang Pentadbir yang dilantik oleh Ratu United Kingdom atas nasihat Menteri Pertahanan. Pemegang jawatan Pentadbir terkini ialah Komander Angkatan Tentera British di Cyprus, Naib Marsyal Udara R Lacey.
Pendidikan swasta

Pendidikan swasta atau sekolah swasta adalah pendidikan yang disediakan kepada pelajar oleh institusi pendidikan swasta. Institusi pendidikan swasta (IPS) adalah institusi bukan bantuan kerajaan dan ianya dibiayai sepenuhnya oleh sektor swasta.

Pendidikan swasta di Malaysia

Di Malaysia, penubuhan, pengurusan dan pengoperasian institusi pendidikan swasta adalah tertakluk di bawah Akta Pendidikan 1996 dan peraturan-peraturan yang dibuat dibawahnya.
Pendidikan swasta di Malaysia bermula sejak 1950-an, terutama sebagai laluan kepada pelajar yang tidak dapat meneruskan pengajian di sekolah-sekolah Kerajaan bagi memperolehi sijil-sijil asas mereka. Pada awal 1970-an terdapat anjakan terhadap peranan dan fungsi sistem pendidikan swasta di mana pengusaha pendidikan swasta mula mementingkan kursus-kursus prauniversiti.
Gunung Megang, Kinal

Poskod

Poskod yang digunakan di Gunung Megang adalah 38962. Terdapat 12 buah desa di dalam daerah kecamatan Kinal.
Sinaran krepuskular

Sinaran krepuskular (Jawi: سينرن کريڤوسکولر) atau sinaran senjakala merupakan satu fenomena alam ketika cahaya matahari kelihatan memancar dari satu titik di langit. Sinaran ini terjadi apabila cahaya matahari menembusi celahan di antara awan atau pokok misalnya. Ia biasanya berlaku pada waktu terbit dan tenggelamnya matahari. Perkataan "krepuskular" berasal daripada bahasa Latin iaitu crepusculum yang membawa maksud senjakala.

Rupa

Sinaran krepuskular berbentuk hampir selari tetapi kelihatan bercabang kerana perspektif linear. Ia sering berlaku apabila objek seperti puncak gunung atau awan sebahagiannya membayangi pancaran matahari. Pelbagai sebatian bawaan udara menyerakkan cahaya matahari yang memancar dan menjadikan sinaran krepuskular ini boleh dilihat disebabkan oleh pembelauan, pantulan dan penyerakan.
Sinaran ini kadang-kala boleh dilihat di bawah air terutamanya di kawasan berais di mana sinaran ini boleh muncul di sebalik retakan ais.
Tegalsari, Plered

Poskod

Poskod yang digunakan di Tegalsari adalah 45154. Terdapat buah desa di dalam daerah kecamatan Plered.
Kesinambungan

Dalam konteks cerita rekaan, kesinambungan adalah kekonsistenan yang wujud daripada tokoh atau watak, plot, benda, tempat dan kejadian yang dilihat dari sudut pandamg pembaca atau penonton.

Posisi

Kesinambungan penting dalam seni visual (misalnya filem dan televisyen) kerana sifat suatu karya akhir yang sukar diubah kembali. Ia juga penting bagi bentuk-bentuk seni lainnya, seperti novel, komik, permainan video dan animasi. Dalam produksi biasanya ada seorang yang mengamati hal ini dan berusaha untuk memelihara atau menjaga kesinambungan yang baik dengan bantuan catatan, foto dan filem.

Kemungkinan ralat

Kebanyakan ralat kesinambungan (continuity error) yang wujud tampak tersembunyi dan minimal daripada perinci tertentu; ada juga yang dapat diperhatikan jelas, misalnya dari segi penampakan watak. Ralat sebegini dapat memusnahkan ilusi atau bayangan seakan benar (realisme) lalu menjejaskan tangguhan rasa tidak percaya (suspension of disbelief) penonton.
Dalam perfileman terutamanya, perhatian teliti harus diberikan kepada kesinambungan dalam cerita memandangkan filem jarang dibikin mengikut urutan yang ingin dipersembahkan dan bergantung kepada keadaan persekitaran semasa pembikinan filem.
Ralat kesinambungan kadangkalany juga boleh dipergunakan untuk kaedah penceritaan tertentu seperti dalam genre komedi.
Syair Rakis

Syair Rakis merupakan satu syair yang dikarang oleh Pengiran Muhammad Salleh atau nama lengkapnya Pengiran Syahbandar Pengiran Muhammad Salleh Ibnu Pengiran Sharmayuda yang dipercayai hidup di antara abad ke-18 hingga abad ke-19.
Bahasa yang digunakan dalam karangan Syair Rakis lebih tersusun dan kurang dipengaruhi oleh bahasa Arab:

Bismillah itu mula karangan

Kisah rancana dagang buangan

Di gunung larangan asmara guna

Segenap desa pantai saujana

Membawa nasib untung sendiri

Masuk segenap desa dan negeri

Seperti burung lepas tangkapan
Bunga dan buah tiada dimakan

Sebut namaku dagang asmara

Bercarai (bercerai) dengan sanak saudara

Namaku Misa Panji Larangan

Sudah sekarang buang-buangan.
Jalan bahasanya juga lebih mudah difahami dan ia lebih banyak menggunakan jalan bahasa Melayu seperti bahasa Melayu kini.
Hattert

Hattert merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.